
Referat privind aprobarea 

Studiului de Fezabilitate şi a indicatorilor tehnico-economici ai proiectului „Extinderea şi modernizarea sistemului de alimentare cu apă şi canalizare în judeţul Timiş”

Studiul de Fezabilitate „Extinderea şi modernizarea sistemului de alimentare cu apă şi canalizare în judeţul Timiş” a fost întocmit de către asistenţa tehnică asigurată de Eptisa Servicios de Ingenieria SA (Spania) în consorţiu cu WS Atkins International LTD (UK), în cadrul măsurii ISPA 2000/RO/16/P/PE/004, contractul nr. 2000/RO/16/P/PE/004-04, "Asistenţă tehnică pentru întărirea capacităţii instituţionale pentru regionalizarea serviciilor de apă şi canalizare, Timiş, România". Asistenţa tehnică vizează pregătirea Master Planului pentru judeţul Timiş şi a Aplicaţiei pentru Fondul de Coeziune. Contractul a fost semnat în 9 noiembrie 2007, licitaţia fiind începută înainte de 1 ianuarie 2007, procedura fiind de licitaţie cu preselecţie, în concordanţă cu PRAG (Ghidul practic pentru proceduri de contractare PHARE, ISPA & SAPARD) ediţia 2006, conform cerinţelor Uniunii Europene. Autoritatea contractantă a fost Oficiul de Plăţi şi Contractare Phare (OPCP), din cadrul Ministerului de Finanţe, beneficiarul final al acestei asistenţe tehnice fiind SC Aquatim SA.

Master Planul pentru judeţul Timiş a fost întocmit de firma de consultanţă în cursul anului 2008, fiind aprobat de către Autoritatea de Management POS Mediu, Ministerul Mediului, în luna martie 2009.

Studiul de Fezabilitate a fost întocmit pentru întreg judeţul Timiş, vizând investiţiile prioritare pe termen scurt rezultate din Master Plan şi este parte din Aplicaţia pentru Fondul de Coeziune, care este întocmită în conformitate cu Ghidul Solicitantului pentru Axa Prioritară 1, apă-apă uzată, Programul Operaţional Sectorial MEDIU. Localităţile din judeţul Timiş cuprinse în Studiul de Fezabilitate sunt: Timişoara împreună cu Sânmihaiu Român şi Utvin care fac parte din aglomerarea Timişoara, Sânnicolau Mare, Jimbolia, Deta, Buziaş, Gătaia, Recaş, Făget, Ciacova, Săcălaz.
Investitiile prioritare ale infrastructurii pentru judetul Timis

Estimari ale costurilor au fost detaliate pentru toate componentelor proiectului. Aceste estimari au fost asumate in respectul prevederilor HG 28/2008 si a completarilor ulterioare. Estimarile costurilor sunt incluse in Vol. al II-lea al Studiului de Fezabilitate, incluzand valoarea lucrarilor de investitii, proiectare si asistenta tehnica (supervizare si asistenta pentru administrarea proiectului, taxe si diferite costuri asociate derularii proiectului).

Valoare neta a investitiei finanatat din Fondurile de coeziune: 
100.125.000 euro

Din care:

Valoare neta a investitiilor pentru Sector Apa:


28.243.000 euro

Valoare neta a investitiilor pentru Sector Canal:


71.881.000 euro

Valoare bruta a investitie finanaţată din Fondurile de coeziune: 
118.871.000 euro
Investitiile prioritare propuse pentru Timişoara
· Extindere reţea de apă cu 4,740 km

· Reabilitare reţea de apă cu 4,735 km

· Extindere reţea de canalizare cu 15,540 km

· Reabilitare reţea de canalizare cu 11,520 km
· Treaptă de deshidratare avansată a nămolului la staţia de epurare Timişoara, pentru a se ajunge la un procent de substanta uscata de 35% compatibil cu depunerea la depozitul ecologic de deşeuri solide.
Valoarea totală a investiţiilor pentru municipiul Timişoara este de 32,819 milioane euro (inclusiv TVA), din care valoare constructii, montaj este de 26,122 milioane euro (inclusiv TVA).
Anexăm indicatorii tehnico-economici din studiul de fezabilitate şi extrasul din devizul general cu cheltuielile pentru municipiul Timişoara, centralizatorul de investiţii care are formatul în conformitate cu prevederile HG nr.28/2008.
Avînd în vedere importanţa investiţiilor propuse în studiul de fezabilitate şi valoarea de investiţii propusă pentru municipiul Timişoara, propunem aprobarea Studiului de Fezabilitate şi a indicatorilor tehnico-economici ai proiectului „Extinderea şi modernizarea sistemului de alimentare cu apă şi canalizare în judeţul Timiş”.

